Felicia Edem Attipoe yɛ Ghanani baa wiemhyɛn kwankyerɛfo, ɔbaa a odikan a w'naya akwanya wɔ adwuma a mmarima di mu akotene wɔ Ghana no mu. Na wonim no sɛ a obi a na odi akotene wɔ dwumadie a w'ato din Key Soap Concert Party so, aseresɛm dwumdie bi a na ɛkɔ so. Attipoe kɔɔ ntoaso sukuu a ne din de OLA Senior High School a ɛwɔ Ho, Frao Mantam no mu. ɔtoaa n'adesua so kɔɔ suapɔn a ɛde African University of College of Communication, na onyaa abɔdin kraataa a ɛde First Degree. ɔsan nso kura abɔdin krataa a ɛfa nfonitwa ho firii suapɔn a ɛde Temple University a ɛwɔ Japan. Okura abɔdin krataa a ɛfa wiemhyɛn nsɛm ho a ɛne Aerodrome Safety, Marshalling and Radio Telephony a efiri School of Aviation. N'adwuma akwantuo a ɛfa wiemhyɛn kwankerɛ no hyɛɛ ase wɔ afe apem ahankron aduokron nkron (1999) mu, bre a wɔfaa no sɛ ɔkyerɛwfo wɔ adwumakuo a ɛde Ghana Civil Aviation no. Bre a Ghana Civil Aviation tee ne ho no, ɔde ne ho kɔdɔɔm Ghana Airport Company Limited sɛ ɔkyerɛwfo na ɔyɛɛ adwuma mfie du.